**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 16.12.2018, ora 08.00 – 17.12.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 17.12.2018, ora 7.00**

**RÂURI**

**Debitele au fost** **în creștere** ca urmare a efectului combinat al precipitațiilor căzute în interval, cedării apei din stratul de zăpadă și propagării pe râurile din bazinele hidrografice: Jiu, Olt, Vedea, Argeș, Ialomița, Buzău, Râmnicu Sărat, Putna, Trotuș, râurile din Dobrogea, unii afluenți ai Bârladului inferior și Prutului inferior, numai prin propagare pe cursurile inferioare ale Begăi, Timișului și Moraviței, în scădere pe cursul superior al Prutului și relativ staționare pe celelalte râuri.

Creșteri izolate de niveluri și debite ca urmare a precipitațiilor căzute în interval și cedării apei din stratul de zăpadă s-au mai înregistrat și pe unele râuri mici din nordul țării.

Debitele se situează la valori cuprinse între 30-90% din mediile multianuale lunare, mai mari (peste normalele lunare) pe râurile din bazinele: Suceava, Moldova, Trotuș, cursul mijlociu și inferior al Siretului, pe unii afluenți ai Argeșului inferior şi pe unele râuri din Dobrogea şi mai mici (sub 30% din normalele lunare) pe râurile din bazinele hidrografice: Lăpuș, Crasna, Crișul Negru, Crișul Alb, Bistra, Moravița, Nera, Cerna, Bârlad, Jijia și pe unele râuri din bazinul Mureșului (Comlod, Feernic, Secaș, Ampoi, Râul Mare, Râul Galben), bazinul mijlociu și inferior al Oltului și bazinele superioare ale Argeșului și Ialomiței.

Formațiunile de gheață (gheață la maluri, năboi, pod de gheață) s-au menţinut fără modificări importante pe râurile din nordul țării și au fost în diminuare, restrângere și eliminare pe celelalte râuri. S-a intensificat curgerea de năboi pe unele râuri din nordul țării și din zonele de munte.

**Nivelurile** pe râuri la staţiile hidrometrice **se situează sub** **COTELE DE ATENŢIE.**

**Debitele vor fi în creștere,** ca urmare a efectului combinat al precipitațiilor prognozate, cedării apei din stratul de zăpadă și propagării pe râurile din bazinele hidrografice: Jiu, Olt inferior, Vedea, Argeș, Ialomița, Buzău, Râmnicu Sărat, Putna, râurile din Dobrogea, unii afluenți ai Bârladului inferior și Prutului inferior și relativ staționare pe celelalte râuri.

Formațiunile de gheață se vor menţine fără modificări importante pe râurile din nordul țării și vor fi în diminuare, restrângere și eliminare pe celelalte râuri.

**Nivelurile** pe râuri la staţiile hidrometrice **se vor situa sub** **COTELE DE ATENŢIE**.

**DUNĂRE**

**Debitul la intrarea în ţară** (secţiunea Baziaş) în intervalul 16-17.12.2018 **a fost în creştere, având valoarea de 3500 m3/s**, sub media multianuală a lunii **decembrie (5200 m3/s).**

În aval de Porţile de Fier debitele au fost în creștere.

**Debitul la intrarea în ţară** (secţiunea Baziaş) **va fi** **în creştere (3600 m3/s).**

Pe tot sectorul aval de Porţile de Fier debitele vor fi în creştere.

**2.** **Situaţia meteorologică în intervalul 16.12.2018, ora 08.00 –17.12.2018, ora 06.00**

**În ţară,** vremea a fost închisă, cu precipitații pe arii extinse în toate regiunile. Acestea au fost sub formă de ploaie și burniță în Dobrogea, predominant ploaie în Muntenia, mixte în Oltenia și Moldova, mai ales sub formă de ninsoare în Transilvania, Maramureș și la munte și doar ninsori în Banat și în Crișana. Local în Moldova și izolat în Transilvania și în zona Carpaților de Curbură s-a depuns polei. Cantitățile de apă au depășit pe arii restrânse 10...15 l/mp, iar în zona deluroasă și montană din sud, punctiform au fost de peste 25...30 l/mp. Vântul a suflat slab și moderat, local cu intensificări în sudul și în sud-estul țării, cu viteze de până la 55...60 km/h, dar mai ales pe crestele Carpaților Orientali și Meridionali, unde rafalele au depășit 70...80 km/h și izolat 100 km/h, ninsoarea fiind puternic viscolită, iar zăpada spulberată. Temperaturile maxime, mai scăzute decât cele normale pentru această dată în majoritatea regiunilor, cu precădere în cele din sud-vest și nord-est, s-au situat între -2 grade la Darabani, Rădăuți, Suceava, Cotnari și Oravița și 10 grade la Călărași. La ora 06 valorile termice se încadrau între -4 grade la Dumbrăvița de Codru, Șiria, Jimbolia și Darabani și 7 grade la Mangalia. A fost strat de zăpadă în cea mai mare parte a teritoriului, a cărui grosime a continuat să crească în majoritatea zonelor, măsurând pe platformele stațiilor meteorologice la ora 20.00, până la 109 cm la munte (Bâlea Lac), până la 53 cm în Crișana, până la 50 cm în Banat, până la 37 cm în Oltenia, până la 29 cm în nord-vestul Transilvaniei, până la 23 cm în Maramureș, până la 16 cm în Moldova și 13 cm în Muntenia. La începutul intervalului, în sudul Munteniei, iar noaptea în Moldova, pe spații mici a fost ceață.

**Observaţie:** de ieri, de la ora 06.00, au fost în vigoare 1 avertizare cod portocaliu, emisă de către CNPM București pentru Muntenia și 22 de atenționări cod galben, pentru fenomene meteorologice periculoase imediate, după cum urmează: 10 emise de SRPV Bacău, 5 de CNPM București pentru Muntenia, 4 de SRPV Cluj, 2 de SRPV Craiova și 1 de SRPV Sibiu.

**La Bucureşti,** vremea s-a menținut închisă și temporar a plouat. Vântul a suflat moderat, cu intensificări temporare ziua, când la rafală s-au atins viteze de până la 45...50 km/h. Grosimea stratului de zăpadă a continuat să scadă, iar la ora 20.00 măsura pe platformele stațiilor meteorologice între 4 și 6 cm. Temperatura maximă a fost de 2 grade, iar la ora 06.00 se înregistra 1 grad la toate stațiile meteorologice.

**3. Prognoza meteorologică în intervalul 17.12.2018, ora 08.00 –18.12.2018, ora 08.00**

**În ţară,** vremea va fi închisă și rece în cea mai mare parte a teritoriului, cu precipitații slabe și moderate cantitativ în majoritatea zonelor. Acestea vor fi predominant sub formă de ploaie în Dobrogea, mixte în Muntenia, sudul Moldovei și estul Transilvaniei și predominant sub formă de ninsoare în restul teritoriului. **Pe arii restrânse se va depune polei sau se va forma ghețuș.** Vântul va sufla slab și moderat, cu unele intensificări pe crestele Carpaților Meridionali și de Curbură, unde trecător va viscoli ninsoarea, și în Dobrogea. Temperaturile maxime se vor încadra între -3 și 5 grade, mai ridicate pe litoral, până spre 8 grade, iar cele minime vor fi cuprinse între -7 și 3 grade. Pe suprafețe mici va fi ceață.

**La Bucureşti,** vremea va fi închisă. Temporar în prima parte a zilei va ploua, apoi ploaia se va transforma treptat în lapoviță și ninsoare. Vântul va sufla slab și moderat. Temperatura maximă va fi de 1...2 grade, iar cea minimă se va situa în jurul valorii de -1 grad.

***II. CALITATEA APELOR***

Nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

Nuau fost semnalate evenimente deosebite.

**2. În domeniul solului şi vegetaţiei**

Nuau fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE